**14- та учебна седмица** Домашна работа- 1- ви клас

ЧЕСТИТА НОВА 2018 ГОДИНА!

Четене: Моля, разгледайте сричките, думите и текстчето от страница 38 на Букварчето и заедно с детето ги прочетете. След това го поканете да ги прочете отново самичко. Нека се постарае четенето да е гладко. Ако желаете, може да преговорите буквите, които вече сме учили и да поканите детето да прочете текстче или няколко текстчета по негов избор. Писане: Моля, попълнете страниците 22 и 23 на зелената книжка по писане. Нека детето да изписва буквите, сричките и думите бавно и внимателно. Моля, обърнете специално внимание на начина на свързване на буквите и не се колебайте да се обърнете към учителката за въпроси и уточнения. По желание детето може да нарисува на този лист голяма, красива буква **Ъ** или дума, която започва с буква **Ъ** ( **ъ**гъл ) или съдържа буква **ъ** ( г**ъ**ба ).